פירוש נוסף ערך זה עוסק בסרט גיבורי על. אם התכוונתם לגיבור העל עצמו, ראו באטמן.
  
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

באטמן דואה מעל הונג קונג באמצעות הגלימה שלו, במסגרת המבצע לחטוף את שומר הכספים של המאפיה
**האביר האפל** (באנגלית: **The Dark Knight**) הוא סרט גיבורי על בריטי-אמריקאי משנת 2008 מז'אנר הפעולה, שמבוסס על סדרת הקומיקס "באטמן" מבית DC קומיקס, והוא סרט ההמשך ל"באטמן מתחיל" משנת 2005. את הסרט ביים כריסטופר נולאן, הפיקו צ'ארלס רובן ואשתו של נולאן, אמה תומאס, ונכתב על ידי כריסטופר ואחיו ג'ונתן נולאן. הסרט כולל בתוכו אנסמבל שחקנים כדוגמת כריסטיאן בייל, מייקל קיין, הית' לדג'ר, גארי אולדמן, מורגן פרימן, ארון אקהרט ואריק רוברטס.

הכיסוי התקשורתי לסרט היה חסר תקדים לסרט קומיקס, היות שכבר מראשית הפקתו החל שיווק ויראלי מאסיבי שנועד לקדם את הסרט. נוסף על כך, סמוך לסוף הצילומים מת השחקן הית' לדג'ר המגלם את דמותו של הג'וקר בסרט, והועלתה האפשרות כי הכנותיו הקדחתניות לתפקיד הן אלה שגרמו למותו.

הסרט יצא לאקרנים ב-18 ביולי 2008 בארצות הברית, ב-24 ביולי 2008 בישראל וב-23 ביולי 2008 בבריטניה. עם יציאתו לאקרנים, הסרט צבר שבחים ביקורתיים אדירים ברחבי העולם מצד מבקרי קולנוע וקהילת הקומיקס, אשר שיבחו רבות את העלילה, הכתיבה, הבימוי, המוזיקה מאת הנס צימר וג'יימס ניוטון הווארד, קטעי האקשן, האפקטים, הפעלולים, ההומור ואת המשחק, אך מי שזכה ליותר ויותר שבחים אדירים היה הית' לדג'ר בזכות משחקו בתור הג'וקר. הסרט נבחר למקום ה-9 ברשימת 500 הסרטים הגדולים של כל הזמנים בשנת 2014, לפי מגזין אמפייר, לפי הצבעה שנערכה בין 10,000 קוראים, 150 במאי קולנוע ו-50 מבקרי קולנוע מוערכים. הסרט הפך לשובר קופות והכניס למעלה מ-1.004 מיליארד דולר ברחבי העולם לעומת תקציב הפקה של כ-185 מיליון דולר. מכירות מארזי הסרט שברו את כל שיאי ההכנסות האפשריים לסרט קולנוע באורך מלא, ונכון לשנת 2022 הוא ממוקם במקום ה-45 ברשימת הסרטים הקופתיים ביותר. הוא נמצא במקום ה-4 ברשימת הסרטים הטובים ביותר של IMDb.

לאחר מותו של הית' לדג'ר במאי הסרט כריסטופר נולאן אמר כי הסרט יוקדש ללדג'ר.

בדצמבר 2020 הסרט הוכנס למרשם הקולנוע הלאומי של ארצות הברית, לשימור עבור הדורות הבאים.

סקירה
-----

בסרט זה מוצג מאבקו של באטמן בג'וקר, נסיך הפשע שמשליט טרור, הרס ואנרכיה בעיר תוך שהוא מבטיח למאפיה לחסל את באטמן. מוצגים גם יחסיו של באטמן (או האלטר אגו שלו ברוס ויין) עם הפקד ג'יימס גורדון (לעתיד מפכ"ל המשטרה), עם התובע המחוזי החדש, הארווי דנט, ועם מושא אהבתו רייצ'ל דוז, העוזרת לתובע המחוזי. על באטמן, גורדון ודנט לשתף פעולה כדי להשיב את השלום על כנו, אך הם נתקלים בגל פשע אלים שיוצר הג'וקר, שמחיל את תוכניתו הזדונית רוויית האנרכיה במטרה להשחית את העיר. באטמן מוצא באויבו החדש יריב שקול וצריך להתמודד עמו בדרכים מתוחכמות ולעיתים אף שנוגדות את מצפונו.

מדובר בעיבוד הנאמן ביותר לסדרת הקומיקס מאז הסרט הקודם, שבו מוצג הג'וקר בגרסתו הפסיכופתית, הרצחנית והמצמררת. הסיפור לוקח השראה מהופעותיו הראשונות של הג'וקר בקומיקס, ובעיקר מהסיפור "באטמן: ליל כל הקדושים הארוך", שבו אחד ההסברים כיצד הפך הארווי דנט לדו-פרצוף.

עלילת הסרט
----------

הג'וקר שודד בנק השייך למאפיה של גות'אם סיטי באמצעות עוזריו, אותם הוא מניע להרוג אחד את השני בתום ביצוע תפקידם. באותו לילה, באטמן משבש פגישה בין אחד מאנשי המאפיה בגות'אם לבין הדחליל, לאחר שמספר חקיינים הלבושים בדמותו ניסו לעצרם. לאחר שסבל מפציעות בתקרית זו, ויין נאלץ לתכנן בעזרת מנכ"ל "תעשיות ויין" לושיוס פוקס חליפה משוריינת חדשה וגמישה יותר, שתעזור לו לנוע ביתר קלות ועדיין תהיה מסוגלת לבלום ירי מנשק קל.

באטמן וסגן ג'יימס גורדון מתכננים לחסל את ארגוני המאפיה והפשע המאורגן בעיר. הם מתכוונים לעשות זאת על ידי הפללת הבנקים שלהם באמצעות השתלת שטרות מוקרנים רדיואקטיבית במטרה לגלות היכן מאוחסן תזרים המזומנים של אנשי המאפיה ולהביא לידי הפללתם הכוללת. גם באטמן וגם גורדון מתלבטים האם לשתף את התובע המחוזי החדש, הארווי דנט, בתוכניתם לחסל את ארגון המאפיה בעיר, כיוון שיש לו הפוטנציאל להפוך לגיבור החדש של גות'אם, "האביר הלבן", ולהיות גיבור הציבור באופן שבאטמן, מעצם הגדרתו לעולם לא יוכל להיות. ברוס מוצא את הדרך לדבר עם דנט במהלך פגישה בינו לבין רייצ'ל, שיוצאים יחד, ומשתכנע שדנט מאמין בכל ליבו בצדק, ומוכן לעשות הכול כדי להשיגו. ברוס מארגן אירוע התרמה להארווי, בידיעה שהשתתפות באירוע כזה שמאורגן על ידי ברוס תגייס להארווי תמיכה ציבורית נרחבת.

אנשי המאפיה בגות'אם נפגשים כדי לדון בבעיות הרבות שפוגעות בעסקים שלהם, וכיצד יש להגיב לבאטמן, דנט וגורדון. מנהל חשבונות המאפיה הסיני, לאו, מודיע להם שבעקבות ניסיון המשטרה להחרים את כספם הוא החביא את הכסף שלהם וטס להונג קונג. הג'וקר מופיע באופן בלתי צפוי, ומציע לחסל את באטמן בתמורה לחצי מהכסף של המאפיה, הצעה לה המאפיונרים מסרבים. אחד מראשי המאפיה אף מציע פרס על ראשו של הג'וקר, מה שמביא את הג'וקר לרצוח אותו זמן קצר לאחר מכן.

בהונג קונג, באטמן מצליח לחטוף את לאו ושולח אותו למשטרת העיר גות'אם, שם לאו נכנע ומוכן להעיד במשפט פתוח נגד המאפיה. האירוע מאלץ את ראשי המאפיה של גות'אם לשכור את שירותיו של הג'וקר כדי להרוג את באטמן ואת לאו. הג'וקר מציב אולטימטום לגות'אם, ומצהיר שאם באטמן לא יחשוף את זהותו לציבור, אנשים ימותו מדי יום.
דנט ניצל על ידי ברוס כאשר הג'וקר פורץ לאירוע ההתרמה של ויין במטרה לרצוח את דנט, ומאיים על חייה של רייצ'ל לפני שהוא נעצר על ידי באטמן בפעם הראשונה. כשמפכ"ל המשטרה לואב והשופטת סורילו שאחראית על משפטם של אנשי המאפיה נרצחים, מודיע הג'וקר כי הבא בתור הוא ראש העיר. בעת לווייתו של מפכ"ל המשטרה, מזנק גורדון להגן בגופו על ראש העיר וחוטף כדור בחזהו, אולם אינו נפגע מאחר שהוא לובש אפוד מגן. למרות אלה, הוא מביים את מותו. הלחץ הציבורי מוביל את ברוס ויין להחלטה לחשוף את זהותו. לפני שהוא מצליח, דנט מודיע במסיבת עיתונאים כי הוא באטמן, ומובל למאסר.

הג'וקר מנסה לארוב למשאית המשוריינת של המשטרה בה מובל דנט. במהלך ניסיון החיסול הבאטמוביל נפגע מפגיעת רקטה נגד טנקים, ובמהלך נטישת החירום משתחרר אופנוע חמוש הנקרא "באט-פוד". בין הבאטמן לג'וקר מתנהל עימות חזיתי, שבו ידו של הג'וקר על העליונה. רגע לפני שהג'וקר חושף את זהותו של באטמן הוא נעצר בידי גורדון, שביים את מותו קודם לכן כחלק מהתוכנית למשוך את הג'וקר מחוץ למחבואו בניסיון לחסל את הארווי דנט. גורדון מוכרז על ידי ראש העיר כמפכ"ל המשטרה החדש.

מאוחר יותר באותו לילה, דנט ורייצ'ל נעלמים, אולם ידועה רק היעלמותו של דנט. בתחנת המשטרה באטמן חוקר את הג'וקר, תוך שהוא מגלה אורך רוח עד לרגע שנודע לו כי גם רייצ'ל נחטפה, ברגע זה באטמן נשבר ומתחיל להשתמש באלימות קשה כלפי הג'וקר. עוד הוא מגלה שהמלווים של שניהם מטעם המשטרה בעצם עבדו עבור ראש המאפיה מארוני, וקשרו אותם בתוך מחסנים מחווטים בחומרי נפץ בשני צדדים מרוחקים של העיר, מספיק כדי שבאטמן לא יוכל להציל את שניהם. במהלך השיחה הג'וקר חושף בפני באטמן את מחשבותיו הכיאוטיות והאנרכיסטיות על שניהם, שיחה שממשיכה רק מאוחר יותר כשבאטמן לוכד את הג'וקר בשנית. באטמן פונה להציל את רייצ'ל בעוד גורדון והמשטרה פונים להציל את דנט. בעזרת פצצה המוברחת בבן אנוש, הג'וקר מפוצץ את מחלק המשטרה ובורח מהמעצר המשטרתי יחד עם לאו. מעט לאחר מכן נחשפת הבדיחה הזדונית והמרושעת של הג'וקר: הוא גילה לבאטמן את הכתובות אך הוליכו שולל - בעוד באטמן היה בטוח שהוא עומד להציל את רייצ'ל, הוא מגיע למקום בו הארווי לכוד. באטמן מציל בהצלחה את דנט, אך האש מהפיצוץ נאחזת בפניו של דנט הספוגים בדלק ומשחיתה את מחציתם. גורדון מגיע למיקום של רייצ'ל מאוחר מדי והיא נהרגת בפיצוץ.

בבית החולים, האבל כתוצאה ממותה של רייצ'ל מביא את דנט למצב של טירוף. הוא מסרב לקחת את תרופות ההרגעה ומבטיח לגורדון שהאחרון ישלם על מותה של רייצ'ל ויצטער על כך. על ספינת מטען הג'וקר מצית את לאו למוות כאשר הוא יושב על ערימה ענקית של שטרות כסף, ובכך מראה כי כסף זהו לא הדבר שחשוב לו אלא המסר, שהוא הטרור, הכאוס והאנרכיה ומטרתו היא להוכיח שכולם ניתנים להשחתה. בנוסף, הג'וקר משתלט על אנשי המאפיה הנותרים.

מונע מתוך פחד, מחליט קולמן ריס, עורך דין של "תעשיות ויין" שנחשף לזהותו של באטמן, לעלות לתקשורת ולחשוף בפומבי את זהותו של באטמן. כשהג'וקר שומע זאת הדברים לא מוצאים חן בעיניו (מטרתו החדשה, יצירת כאוס לשם כאוס, לא תצלח אם באטמן ייהרג כבקשת המאפיה) והוא מציב אולטימטום נוסף לגות'אם: אם קולמן ריס לא מת תוך שעה, הוא מפוצץ בית חולים. ברוס ויין מציל את ריס ברגע האחרון ומודיע לגורדון על קיומם של בוגדים נוספים במשטרה.

הג'וקר מגיע לבית החולים ומשכנע את דנט לצאת ולנקום בכל השוטרים המושחתים והמאפיונרים שאחראים למותה של רייצ'ל, כמו גם באטמן וגורדון, תוך שהוא מפעיל לוחמה פסיכולוגית על דנט ומשכנע אותו שכאוס הוא עניין של גורל - הוגן וחסר פשרות. הג'וקר עוזב ומפוצץ את בית החולים תוך שהוא חוטף אוטובוס מלא בחולים.

לאחר שחס על חייו של הג'וקר, דנט, שהופך לדו-פרצוף (כינוי אותו קיבל מהמשטרה בעקבות אישיותו ההפכפכה), יוצא לנקמת דם בשוטרים המושחתים שלקחו חלק במותה של רייצ'ל, כמו גם באנשי המאפיה ובראשם מארוני, תוך שהוא חורץ את גורלם בשרירותיות על ידי הטלת מטבע. הוא הורג בדרך זו את השוטר ווירץ שחטף אותו ואת מארוני, אך חס על חייה של הבלשית רמירז שחטפה את רייצ'ל ומשתמש בה כדי לנקום בגורדון.

הג'וקר מודיע לציבור שכל מי שיישאר בעיר עד רדת הלילה יהיה נתון למרותו. היות שהגשרים והמנהרות של העיר סגורים לנוכח התרעה על פיצוץ בידי הג'וקר, תושבים מתחילים להתפנות במעבורות. הג'וקר ממלכד שתי מעבורות, כאשר מעבורת אחת מלאה באסירים שפונו בניסיון למנוע מהג'וקר לשחרר אותם והשנייה באזרחים, ומודיע לאנשים שעל שתי המעבורות שהדרך היחידה שבה האנשים יוכלו להציל את עצמם תהיה לפוצץ את המעבורת הנגדית באמצעות שלט שנמצא בכל אחת מהמעבורות, שאם לא כן, הג'וקר יפוצץ את שתיהן בחצות. הג'וקר בטוח שגות'אם תחשוף את הצד האפל שלה, בכך שתחסל את עצמה (ראו גם: דילמת האסיר). בינתיים, באטמן מוצא את הג'וקר ובני הערובה שחטף. כאשר הוא מגלה שהג'וקר הסווה את בני הערובה כאנשיו, הוא נאלץ לתקוף הן את יחידת ה-SWAT של גורדון והן את אנשיו של הג'וקר במטרה להציל את בני הערובה האמיתיים.

תוכניתו של הג'וקר לפוצץ את שתי המעבורות נכשלת אחרי שנוסעי שתי המעבורות מחליטים שלא לפוצץ אחד את השני. באטמן מוצא את הג'וקר ולוכד אותו אחרי מאבק עיקש, אך מסרב להביא למותו (זאת בדומה לסרט הקודם שבו סירב להרוג את ראס-אל-גול אך ידע שלא מוטלת עליו החובה להצילו. מוטיב זה בא להראות שבאטמן אינו ניתן להשחתה, גם כאשר מדובר בגדולי הפושעים). הג'וקר מודה כי הבאטמן באמת בלתי ניתן להשחתה, והיות שהוא משלים אותו, שניהם ככל הנראה ישחקו במשחק "החתול והעכבר" לנצח, באטמן משיב לו שהעיר הוכיחה לו שהיא מוכנה להאמין בטוב והג'וקר נמצא לבד בטירופו, הג'וקר עונה בתגובה שדנט, האביר הלבן של ג'ותאם, הוא הקלף הסודי שלו וכאשר באטמן שואל אותו מה הוא עשה, הג'וקר עונה שהטריף על הארווי את דעתו וכעת הארווי יאכזב את העיר ויגרום לשבירת רוחה: "טירוף, כפי שאתה יודע, הוא כמו כוח המשיכה, כל מה שצריך הוא דחיפה קטנה..." וצוחק בטירופו עד אשר יחידת הSWAT מגיעה אליו למרות תבוסתו הגדולה.

לעומתו, הארווי דנט לא היה חסין בפני השחתה, וכעת הג'וקר שחרר את דו-פרצוף מתוך כוונה שישמיד את גות'אם בטירופו. כשהוא משאיר את הג'וקר ליחידת ה-SWAT, באטמן יוצא לחפש את דנט. בין שרידי הבניין בהם נהרגה רייצ'ל, באטמן מוצא את דנט אשר מחזיק במשפחתו של גורדון באיומי אקדח, ומאיים להרוג אותם לנגד עיניו של גורדון. דנט מכריע את גורלם של באטמן, שלו עצמו ושל בנו של גורדון בשלוש הטלות מטבע. בהתאם לתוצאות, הוא יורה בבאטמן בבטנו וחס על חיי עצמו. לפני שדנט מכריע בגורל הילד, באטמן מעיף אותו דרך צידו של הבניין. בנו של גורדון ניצל אך באטמן ודנט נפלו ודנט נהרג. דנט נמצא כשהוא מוטל על האדמה, כשחצי פניו המושחתות נראה לעין. באטמן וגורדון מבינים שאם האמת תתגלה לגבי דנט והרציחות שביצע, המורל הציבורי ייהרס ללא תקנה וכל מה שדנט ניסה להשיג יהיה לשווא. העיר זקוקה לגיבור אמיתי, ותושביה אינם מוכנים לקבל את הבאטמן כמושיעם. באטמן הופך את צד פניו של דנט לצד שאינו מושחת, ומשכנע את גורדון לשמר את שמו של דנט ולשקר לכל העיר, על ידי האשמת באטמן בכל הרציחות. גורדון משמיד את אות העטלף והמרדף אחרי באטמן מתחיל. באטמן הופך מגיבור לניצוד. אך כאשר מפציר בנו של גורדון באביו ש"באטמן לא עשה שום דבר רע", גורדון אומר לבנו: "כי הוא הגיבור שמגיע לגות'אם, אבל לא האחד שהיא צריכה עכשיו... אז אנחנו נצוד אותו... כי הוא יכול לעמוד בזה... כי הוא לא גיבור... הוא שומר דומם, מגן עירנו, אביר אפל".

פילוסופיה
---------

אפשר לראות את הסרט כמכלול המאבק המוסרי בעולם החילוני. בין הניהיליזם, לבין האנטי-ניהליזם (גרסה מתפתחת של ניהיליזם הגורסת שיש ליצוק משמעות מן חוסר-המשמעות). הסיבה שהג'וקר כל כך מסוכן היא לא בגלל מה שהוא יכול לעשות פיזית לעיר. מה שהוא יכול לעשות לא מתקרב בכלל לאיום של ראס אל גול בבאטמן מתחיל, או של ביין בעלייתו של האביר האפל, להשמיד את גות'אם כולה בין אם בריסוס כימי נרחב או בפצצה גרעינית. אבל האיום שלו מסוכן יותר כי הוא מהווה איום פסיכולוגי, כי הוא מערער על עצם מהותו של באטמן. הג'וקר הוא ניהיליסט, הוא אומר שהעולם האכזר, מוסר לא באמת קיים ושאנשים הם רעים מטבעם. שבמצבים מסוימים, כל אדם יהיה מרושע. זה המניע היחיד של מעשיו - להוכיח טענה פילוסופית. הבאטמן לא כל כך שונה ממנו עד לכאן. הוא פשוט אומר: "כן, אתה צודק, אבל זה לא אומר שאנחנו לא צריכים לעשות ולחתור לטוב בעצמנו." אחד המשפטים האחרונים שבאטמן אומר לג'וקר הוא: "גות'אם הראתה לך שהיא מלאה באנשים המוכנים להאמין בטוב". באטמן לא אומר שרוב האנשים בגות'אם טובים. הוא אפילו לא אומר שהיא מלאה באנשים טובים. הוא כל כך נזהר בדבריו, הוא רק אומר שיש הרבה אנשים ש**מוכנים** להאמין בטוב.

צוות השחקנים ודמויות
--------------------

השחקנים ויוצרי הסרט בהקרנת הבכורה בלונדון. משמאל לימין: כריסטופר נולאן, המפיקים אמה תומאס וצ'ארלס רובן, השחקנים מוניקה גבריאל קורנן (רמירז), מייקל קיין (אלפרד), ארון אקהרט (דנט), מגי ג'ילנהול (דוז) וכריסטיאן בייל (ויין)
* כריסטיאן בייל - באטמן/ברוס ויין

תעשיין מיליארדר שמקדיש את חייו ללחימה באי-צדק כבאטמן. בייל ציין שהוא בטוח בהחלטתו לשוב לתפקיד משום התגובה החיובית לביצועו בסרט "באטמן מתחיל". הוא המשיך באימוני ההגנה העצמית אותם החל לקראת "באטמן מתחיל" וביצע מרבית מהפעלולים בעצמו, אך לא העלה את מסת שרירי גופו משום שחליפת העטלף החדשה איפשרה לו לנוע ביתר קלות. בייל מתאר את הדילמה של ויין בשאלה "האם למסע הצלב שלו יש סוף? האם הוא יכול לפרוש ולנהל אורח חיים רגיל? העוצמה הנפשית שנדרשת כדי לשמור על רגשות הזעם שלו בילדות הופכת למעמסה רגשית ככל שהזמן עובר והוא ממשיך לעשות זאת. בשלב מסוים נוצר כבר הצורך לגרש את השדים הפנימיים שמעמיסים עליך". הוא מוסיף ואומר, כי נכון לעכשיו כבר לא מדובר רק בנער צעיר שסובל ושמנסה לחפש תשובה, אלא באדם שיש לו כוח אשר מהווה לו כמעמסה, והוא חייב להבדיל בין השגת הכוח לבין שמירה עליו. בייל הרגיש שאישיותו של ויין התבססה כבר בסרט הראשון בסדרה, ולכן אין זה בטוח אם הנבלים איתם יתמודד יאפילו על דמותו.
* הית' לדג'ר - הג'וקר

הנבל הראשי של הסרט. פושע טרוריסט פסיכופתי ורצחני, יריבו המושבע של באטמן. נולאן רצה לעבוד בעבר עם לדג'ר על מספר פרויקטים, והסכים לגישתו של לדג'ר שהג'וקר צריך להיות כאוטי. לאחר שלדג'ר צפה ב"באטמן מתחיל", הוא מצא דרך לפיה הג'וקר יתאים לטון המאפיין של הסרט. לדבריו, "הג'וקר הוא ליצן פסיכופת, סכיזופרן ורוצח המונים עם אפס אמפתיה". לכל אורכו של הסרט, הג'וקר מציין את רצונו לערער את מאזן הסדר החברתי דרך מעשי פשע וטרור, ועימותו עם באטמן עוזר להגדיר את מי שהוא. כדי להתכונן לתפקיד, לדג'ר הסתגר בחדר בית מלון למשך חודש ויצר את יציבתו של הג'וקר, צורת התבטאותו ואישיותו, וכמו כן תיעד את התהליך דרך מחשבותיו והרגשותיו של הג'וקר. אף על פי שבתחילה הוא מצא שהמטלה קשה, לדג'ר לבסוף פיתח קול שונה בתכלית מביצועו של ג'ק ניקולסון לסרט "באטמן". הוא ציין את סרט הקולנוע "תפוז מכני" ואת דמותו של סיד וישס כנקודת התחלה מוקדמת לו ולבייל בגילום דמויותיהם. הוא מוסיף ומציין שיש בג'וקר מעט מהכול, ושום דבר אינו עקבי. לדג'ר הורשה לצלם בעצמו את קטעי הווידאו אותם הוא שולח כאזהרות. כל צילום היה שונה מקודמו. נולאן כל כך התרשם מביצועו של השחקן עד אשר לא נכח בעת צילומי הווידאו לחטיפתו של העיתונאי.
* ארון אקהרט - דו-פרצוף/הארווי דנט

הגיבור השלישי לשעבר שנהפך לאנטגוניסט המשני בסרט. התובע המחוזי של גות'אם סיטי, שמעשיו למיגור הפשע מקנים לו את התואר "האביר הלבן של גות'אם". הקרב שלו עם העולם התחתון מותיר אותו מצולק והופך אותו למטורף צמא לדם. ויין רואה בדנט את דמות יורשו, ומכיר בעובדה שלחימתו של באטמן בפשע היא משימה ארוכת שנים. עובדה זו מתעצמת לנוכח הטרגדיה שבנפילתו של דנט. נולאן ודייוויד ס. גויר רצו להשתמש בדמותו של דנט כבר בסרט "באטמן מתחיל", אך החליפו אותו ברייצ'ל דוז ברגע האחרון משום שהרגישו שלא יעשו עם דמותו צדק. בין המועמדים לתפקיד נבחנו לייב שרייבר, ג'וש לוקאס, ראיין פיליפה, מארק רופאלו ויו ג'קמן, אך לבסוף נולאן בחר באקהרט משום שהתרשם מביצועיו למבחני הליהוק לסרט "ממנטו", ולגילומו המצודד כגיבור אמריקני. אקהרט עצמו היה מעוניין בגילומם של טובים שהופכים לרעים, בעיקר בזכות משחקו בסרטים "הדליה השחורה", "תודה שעישנתם" וב-"In The Company of Men". אף על פי שדו-פרצוף הוא נבל בקומיקס, אקהרט בחר לגלם אותו כפורע חוק מעוות כדי להדגיש את תפקידו כמקבילו של באטמן. הוא מציין כי "הוא עדיין נאמן לעצמו. הוא לוחם בפשע, ואינו הורג אנשים טובים. הוא אינו אדם רע במובן הטהור של המילה". למרות זאת שהוא מופיע כדו-פרצוף בסרט, כינוי פופולרי זה איננו מוזכר או נאמר במהלך הסרט למעט דנט ששואל את גורדון כיצד נהגו לקרוא לו במחלקה לחקירות שוטרים. לצורך גילום הדמות, אקהרט חשב על משפחת קנדי, במיוחד על רוברט קנדי, שהיה אידיאליסט שלחם בפשע המאורגן.
* גארי אולדמן - ג'יימס גורדון

סגן משטרת גות'אם סיטי, ומקציני המשטרה הנאמנים ביותר של העיר. הוא יוצר ברית מתוחה עם באטמן ודנט במטרה לעצור את הג'וקר. כאשר הג'וקר מתנקש בחייו של מפכ"ל המשטרה לואב, ראש העיר גרסיה ממנה את גורדון למפכ"ל המשטרה החדש. נולאן ציין ש"באטמן: ליל כל הקדושים הארוך" הכיל מערכת יחסים משולשת מוצלחת בין דנט, גורדון ובאטמן. אולדמן מציין שגורדון מפתח הערכה לבאטמן לקראת סיומו של הסרט, אך כעת יותר מתמיד באטמן הוא האביר האפל המצורע.
* מייקל קיין - אלפרד פניוורת'

משרתו הנאמן של ברוס ויין ואיש סודו. הוא מעניק לוויין עצות שימושיות, ודימויו כדמות אב הקנה לו אפיון של "הבטמן של באטמן" (בטמן=משרת אישי לקצינים בצבא).
* מורגן פרימן - לושיוס פוקס

מנכ"ל "תעשיות ויין" שמספק את אמצעי הלחימה והפטנטים עבור ברוס ויין, מודע לחייו הכפולים של מעסיקו.
* מגי ג'ילנהול - רייצ'ל דוז

העוזרת לתובע המחוזי וחברת ילדות של ויין, שמחזיקה ברגשות כלפיו. לפני מאורעות הסרט, היא אומרת לוויין שאם אי פעם יחליט להפסיק לפעול כבאטמן, הם יוכלו להיות יחד. היא אחת מהמעטים היודעים את זהותו הסודית. חברתו של דנט. ג'ילנהול החליפה את קייטי הולמס בתפקיד. היא הכירה בעובדה שדמותה היא של "הנערה במצוקה", אך בד בבד נולאן ביקש לתת תפקיד יותר משמעותי לדמות.
* אריק רוברטס - סלבטורה "סאל" מארוני

מאפיונר שמשתלט על המאפיה של קרמיין פלקונה. בין המועמדים לתפקיד נמנו בוב הוסקינס וג'יימס גנדולפיני.
בסרט משתתפים גם מייקל ג'יי וייט כגמבול, ראש כנופיית המאפיה, נסטור קרבונל כראש העיר אנתוני גרסיה, ויליאם פיכטנר כמנהל בנק של המאפיה בגות'אם, צ'ין האן כלאו, מנהל החשבונות של המאפיה, קית' זרבאג'קה כבלש ג'רארד סטיבנס, קולין מקפרליין כמפכ"ל המשטרה לואב, מלינדה מקגרו כברברה גורדון וקיליאן מרפי כדחליל/ד"ר ג'ונתן קריין בהופעת קמע.

הפקה
----

חליפת העטלף החדשה, כפי שהופיעה בסרט זה ובהמשכו.
### פיתוח

> 
> "כשערכנו חיפוש בחוברות הקומיקס, היה לנו הרעיון המלהיב שנוכחותו של באטמן בגות'אם סיטי היא זו שמושכת אליה פושעים. נוכחותו היא שמושכת טירוף. כשאתה מתעסק עם סוגיות כמו אדם שלוקח את החוק לידיו, אתה חייב לשאול "לאן זה יוביל?". זה מה שהופך את הדמות לאפלה כל כך, משום שהיא מבטאת שאיפת נקם."
> 
> 
> 
> — כריסטופר נולאן
> 

לפני יציאת "באטמן מתחיל", התסריטאי דייוויד ס. גויר כתב שני המשכים לסרט, שיציגו את דמותם של הג'וקר ושל דו-פרצוף, שפניו הושחתו לאחר שבאטמן ניסה להצילו. גויר ציין, כי השפעתו לתסריט הייתה המיני סדרה "באטמן: ליל כל הקדושים הארוך". תהליך ההפקה החל ב-31 ביולי 2006. נולאן החליט כי לא יביא את סיפור מקורו של הג'וקר, כי אם את עלייתו לכוח.

עוד ציין נולאן, כי אמונותיו המעוותות של הג'וקר מושפעות מחוברת הקומיקס "באטמן: הבדיחה ההורגת". בנוסף, הוא הביא את סרט הקולנוע "היט" (בכיכובם של אל פצ'ינו ורוברט דה נירו) כהשפעה ישירה למרדף כלל-עירוני בין שני כוחות - הטוב נגד הרע. הסרט ירחיב את התפתחותו של באטמן כבלש וההתמודדות שלו עם מות הוריו, ובאופן כללי יציג תהליך של הסלמה, כאשר דברים יהפכו לגרועים יותר במקום שיסתדרו. נולאן תיאר את העימות הידידותי בין ברוס ויין להארווי דנט כחוט המקשר של הסרט. נולאן גם בחר להביא את הפיכתו של דנט לדו-פרצוף כחלק מהסיפור, ובכך ליצור סוג של אמפתיה כלפי הדמות.

> 
> "הג'וקר שאנו פוגשים ב"אביר האפל" הוא כבר דמות מבוססת. עבורי, הג'וקר הוא שלם, אין כל גוונים של אפור בו. אולי גוונים של סגול. הוא אפל בצורה בלתי נתפסת. הוא פורץ כעת באותה מידה שבה פרץ בקומיקס"
> 
> 
> 
> — כריסטופר נולאן
> 

### צילום

הצילומים החלו באפריל 2007, לראשונה באמצעות טכנולוגיית IMAX, באתרי צילום עירוניים בשיקגו, בלונדון, בלוס אנג'לס ובבולטימור, כמו גם צילומים באתרים כדרגנוע סנטרל - מיד-לוולס והעיר המגודרת קאולון שבהונג קונג. לצורך הצילומים בהונג קונג נשכרו מסוקים ו-C-130 הרקולס.

### עיצוב

מראהו האנרכיסטי של הג'וקר, המגולם על ידי הית' לדג'ר
למראהו של הג'וקר, נבחר המראה המחוספס והגס שישקף את אופיו בהתאם. נולאן ציין, כי מראה פניו משווה לדיוקניו של הצייר פרנסיס בייקון. ליצירת המראה האנרכיסטי של הג'וקר, נלקחו השפעות מיוצרי תרבות הנגד כדוגמת איגי פופ וג'ון ליידון. לדג'ר תיאר את האיפור כ"טכנולוגיה חדשה" - שלוש רצועות של תרכובת סיליקון המודבקות בפחות זמן אשר נדרש בעבר מאיפור פרוסטתי רגיל.

חליפתו של באטמן מהסרט הקודם זכתה לשדרוג, כאשר המעצבים הוסיפו לה רפידות אלסטיות רחבות שיאפשרו לה חיבור מותאם יותר לשחקן הלובש אותה, ואשר ירמזו על טכנולוגיה מתוחכמת. בנוסף, היא נבנתה מ-200 רצועות אלסטיות של גומי, פיברגלס וניילון כדי שתאפשר גמישות רבה יותר. מסיכת העטלף עוצבה על בסיס קסדת אופנוע, והיא כעת מופרדת מאזור הצוואר, מה שמאפשר לשחקן להזיז את ראשו בקלות רבה יותר. המסיכה מאובזרת בעדשות לבנות, המשמשות את באטמן כגלאי סונאר. עובדה זו נותנת לדמות את מראהּ מהקומיקס ומסדרות האנימציה. כמו כן, מגני הזרוע של באטמן מסוגלים לירות להבים, בשונה מהסרט הקודם. אף על פי שהחליפה החדשה כבדה ב-3.5 ק"ג יותר, כריסטיאן בייל מצא שהחליפה נוחה יותר ושאינה מחממת כקודמתה. בסרט זה נעשה עדיין שימוש בחליפה המקורית, כאשר באטמן מפעיל לחץ הידראולי כדי לכופף קנה של אקדח וכדי לחתוך מתכת.

עיצובה של גות'אם סיטי אינו כה מחוספס כמו בסרט הקודם. קראולי ציין כי "בסרט זה העיר שרויה בכאוס תמידי, וכל העת מתפוצצים דברים, כך שהיה צורך 'לנקות' מעט את חזות העיר".

אקהרט עם איפור וסממני לכידת תנועה על פניו. למטה: התוצר הסופי
### אפקטים

אופנוע ה"באט-פוד"
הסרט מציג לראשונה את ה"באט-פוד", עיצוב מחודש לאופנוע העטלף, שמשתחרר מנטישת החירום של הבאטמוביל.

מעצב האביזרים ניית'ן קראולי, שעיצב את הבאטמוביל לסרט "באטמן מתחיל", יצר שישה דגמים מתוך כורח הנזקים שעלולים להיגרם בעת צילומי הסרט, ונדרשו שישה חודשים נוספים לצורך ניסויי מבחן. ה"באט-פוד" נשלט באמצעות הכתפיים במקום בידיים, וזרועות הרוכב מוגנות על ידי מגינים דמויי "שרוולים". לאופנוע שני צמיגים בקוטר 508 מילימטר ונראה כי הוא חמוש בוויי תפיסה ומקלעים. מנועי האופנוע ממוקמים במרכזו של כל צמיג. הרוכב שוכב על גבי גוף האופנוע, והוא מסוגל לנוע למעלה או למטה כדי להימנע מכל ירי הנורה לכיוונו.

לגבי מראהו של דו-פרצוף, ארון אקהרט ציין כי "בסרט זה הוא מחליא, ונותן את ההרגשה המזוויעה של אדם תמים וטוב שפרצופו נתלש מעליו בפתאומיות, מותיר אחריו אדם שפל וממורמר". תמונות רבות המתיימרות להציג את פניו המושחתות של דו-פרצוף יצאו לרשת חודשים לפני יציאת הסרט לאקרנים, אך אקהרט ביטל את הניסיונות הללו באומרו "הם חושבים בקטן. נולאן הולך עם מראהו של דו-פרצוף עד הסוף". חברת האפקטים *Framestore* יצרה 120 שוטים של גרפיקה ממוחשבת כדי להמחיש את מראהו החרוך של דו-פרצוף. נולאן חשב כי שימוש באיפור ייראה לא מציאותי, משום שהשיטה מוסיפה לתווי הפנים ולא מחסירה, כפי שנראה בכוויות אשר בקורבנות שרפה. חברת האפקטים אישרה את העובדה כי סידרה מחדש את מיקום העצמות, השרירים והחיבורים העיצביים כדי לתת לדמות אווירה דרמטית יותר. לכל שוט, שלוש מצלמות באיכות של 720 פיקסל מוקמו בזויות שונות ולכדו במדויק את הבעות פניו של אקהרט. סממנים ובסיס לגולגולת שמוקמו על פניו של אקהרט שימשו בתור אזכור לתאורה.

### מוזיקה

להלחנת פסקול הסרט, נשכרו הנס צימר וג'יימס ניוטון הווארד, שהלחינו גם את הפסקול הקודם בסדרה. צימר ציין כי נעימת הנושא העיקרית של באטמן הוצגה רק בסוף הסרט הקודם, וכי עתה יש אפשרות להרחיב אותה לכדי שלמותה, תוך כדי התפתחות הדמות. הווארד וצימר האמינו כי יצירתה של נעימת נושא הרואית שאותה יוכל הצופה להמהם יביא להתעלמות ממורכבותה ואפלותה של הדמות.

הסוויטה בת תשע הדקות לדמותו של הג'וקר ("למה כל כך רציני?") מבוססת על שני תווים המנוגנים על ידי צ'לו אלקטרוני, סולו של כינור ומקטע כינורות. צימר השווה את סגנון הלחנתו לזה של הלהקה הגרמנית קרפטוורק וכן לעבודתו עם להקת הרוק האנגלית "The Damned" למשך כל אורכה של היצירה, צימר השתמש בתערי גילוח על כלי מיתרים כדי להשיג את האפקט המעונה והמעוות שמלווה את הדמות על המרקע. כאשר לדג'ר מת, צימר הרגיש כי עליו להתחיל מחדש את החומר ולהלחין נעימת נושא חדשה, אך עצם כך "תבטל את האלמנטים המרושעים". ג'יימס ניוטון הווארד הלחין נעימות אלגנטיות ויפהפיות לדמותו של הארווי דנט/דו-פרצוף כדי שישמשו כקונטרסט לדמותו של הג'וקר.

ב-12 בנובמבר 2008 פורסם, כי חברי האקדמיה פסלו את הפסקול משום שיותר משני אנשים חתומים על הלחנתו. דבר זה אירע גם לפסקול הסרט הקודם בסדרה, "באטמן מתחיל". לאחר בדיקת הנושא חזרה בה האקדמיה מהחלטתה ב-9 בדצמבר 2008 ואיפשרה לפסקול להתמודד בטקס האוסקר.

האלבום הגיע למקום מספר 20 ברשימת בילבורד 200, ולמעלה מ-25 אלף עותקים נמכרו כבר בשבוע הראשון ליציאתו. ב-8 בפברואר 2009, הפסקול זכה בפרס גראמי בקטגוריית "אלבום הפסקול לסרט קולנוע הטוב ביותר". במאי 2009, הפסקול זכה בפרס המוזיקה הבריטית למוזיקה קלאסית בקטגוריית הפסקול הטוב ביותר.

הביקורות לפסקול היו ברובן חיוביות. אתרים מקוונים כגון scorenotes.com, tracksounds.com ו-soundtrack.net שיבחו את השילוב בין האלמנטים האלקטרוניים והתזמורתיים, נוסף על ההתרחקות הנוספת מהטון של פסקול הסרט באטמן של טים ברטון, אותו הלחין דני אלפמן. אתרים אחרים, כמו Movie Music UK ו-filmtracks.com מצאו שהפסקול הוא שטחי ולא יצירתי, כאשר הרבה אלמנטים נלקחו מפסקולים קודמים של שני המלחינים, ובעיקר של צימר. כריסטיאן קלמנסן מ-filmtracks.com מצא שנעימת הנושא של הג'וקר ("למה כל כך רציני?") בלתי ניתנת לשמיעה ומדובר ב"תשע דקות מחייך שלעולם לא תקבל בחזרה". הערות נוספות היו על נעימת הגיבור, כפי שהודגשה בנעימה "כמו כלב שרודף אחרי מכוניות". קלמנסן החשיב אותה כ"ערבוב מעומעם בין הפסקולים של הסמוראי האחרון, הקו האדום, צופן דה וינצ'י וכוננות מיידית".

**רשימת הרצועות והסצינות שבהן הן מושמעות:**

**דיסק ראשון:**

| # | כותרת | אורך | סצנות מפתח/הערות |
| --- | --- | --- | --- |
| 1 | "Why So Serious""למה כל-כך רציני?" | 9:14 | מתנגנת בכל פעם שהג'וקר מופיע. הנעימה קרויה על שם השורה שהג'וקר אומר לגמבול לפני שהוא הורג אותו. |
| 2 | "I'm Not a Hero""אני לא גיבור" | 6:34 | מתנגנת מיד לאחר שוד הבנק כשמייק אנגל מראיין את ראש העיר, כאשר המטוס נוחת במים כדי לאסוף את ויין, וכאשר באטמן חוטף את לאו בהונג קונג. |
| 3 | "Harvey Two-Face""הארווי דו-פרצוף" | 6:16 | נעימתו של הארווי דנט ודו-פרצוף. הנעימה קרויה על השם שניתן לדנט בידי משטרת גות'אם סיטי, כפי שנאמר לו בידי גורדון. |
| 4 | "Aggressive Expansion""התרחבות אגרסיבית" | 4:35 | החלק הראשון מתנגן בסוף הסרט, בסצנה בה באטמן נמלט עם הבאט-פוד. אמצעה של הנעימה מתנגנת כאשר פוקס נפגש עם לאו בהונג קונג. סופה של הנעימה מתנגנת כאשר הג'וקר הורג את המפכ"ל לואב, השופטת סורילו ומגיע למסיבה כדי לקחת את דנט. הנעימה קרויה על שם המשפט שהג'וקר אומר לאחר שהורג את גמבול, "יש פוטנציאל להתרחבות אגרסיבית". |
| 5 | "Always a Catch""תמיד יש מלכוד" | 1:39 | תחילתה של הנעימה מתנגנת כאשר הג'וקר יורה על מכוניות עוברות בתביעתו שבאטמן יפגע בו. שם הנעימה מבוסס על משפט שבאטמן אומר לגורדון בתגובה למעשיו של הג'וקר על המעבורות, "תמיד יש מלכוד (כשמדובר בג'וקר)". לא שומשה בסרט. |
| 6 | "Blood on my Hand""דם על ידיי" | 2:16 | מתנגנת במהלך הסצנה הראשונה בין גורדון לדנט. הנעימה קרויה על פי משפט שבו ויין אומר "אולי, אבל יש לי מספיק דם על הידיים". |
| 7 | "A Little Push""דחיפה קטנה" | 2:42 | בזמן שדנט מאיים על פושע בעזרת מטבע ואקדח. הנעימה קרויה על שם המשפט האחרון של הג'וקר בסרט "כל מה שצריך זו דחיפה קטנה". |
| 8 | "Like a Dog Chasing Cars""כמו כלב שרודף אחרי מכוניות" | 5:02 | מתנגנת ברקע כאשר המפכ"ל גורדון מתאם את המתקפה על הבניין בו נמצא הג'וקר, ובאטמן מפריע לו ודואה לעבר הבניין. חלק מהנעימה מופיע לפני המשפט "הצג מעט אנרכיה", אותו אומר הג'וקר לדנט בזמן שהוא שוכב בבית החולים. |
| 9 | "I'm the Batman""אני הוא הבאטמן" | 1:59 | בזמן שאלפרד אומר לוויין על התקופה שלו בבורמה. הנעימה קרויה על שם מסיבת העיתונאים כשדנט אומר שהוא הבאטמן. |
| 10 | "And I Thought My Jokes Were Bad""וחשבתי שהבדיחות שלי גרועות" | 2:28 | מתנגנת כאשר ויין נוהג בלמבורגיני ומוודא שמר ריס אינו נהרג. הנעימה קרויה על שם המשפט שאומר הג'וקר למאפיונרים בעת פגישתם. |
| 11 | "Agent of Chaos""סוכן הכאוס" | 6:55 | מתנגנת כאשר באטמן הולך להציל את רייצ'ל לאחר חקירתו של הג'וקר, כאשר הג'וקר נמלט, מותה של רייצ'ל והשחתת פניו של דנט, ולאחר מכן. הנעימה קרויה על השם בו מתאר הג'וקר את עצמו בסצנת בית החולים בינו לבין דנט. |
| 12 | "Introduce a Little Anarchy""הצג מעט אנרכיה" | 3:42 | הנעימה מתחילה כאשר באטמן מבין שהג'וקר הלביש את בני הערובה בתור פושעיו, ה"ליצנים". מסתיימת כאשר הג'וקר דוחף את באטמן דרך רשת. שם הנעימה נאמר במהלך סצנת בית החולים בין הג'וקר לדנט. |
| 13 | "Watch the World Burn""צפה בעולם בוער" | 3:47 | מתנגנת כאשר דנט/דו-פרצוף מחזיק במשפחתו של גורדון תחת איומי אקדח. מסתיימת כאשר באטמן מפיל את דנט מהבניין. הנעימה קרויה על שם המשפט שאומר אלפרד על הג'וקר, "יש אנשים שרוצים פשוט לצפות בעולם בוער". |
| 14 | "A Dark Knight""אביר אפל" | 16:14 | אסופת מקטעים של סצנת המעבורת (במיוחד כאשר הג'וקר סופר לקראת חצות), פוקס מגיע להונג קונג, סצנת הסיום, מרבית כתוביות הסיום. הנעימה קרויה על שם תיאורו של גורדון לבאטמן בסוף הסרט, "הוא השומר הדומם, מגן עירנו, האביר האפל". |

**רשימת הרצועות, דיסק שני - מהדורה מיוחדת**

| # | כותרת | אורך | סצנות מפתח/הערות |
| --- | --- | --- | --- |
| 1 | "(Bank Robbery (Prologue"שוד בנק (פרולוג) | 5:24 | סצנת הפתיחה, שוד הבנק. |
| 2 | "Buyer Beware""קונה, היזהר" | 2:56 | כאשר באטמן מפריע לפגישה בין המאפיונר הצ'צ'ני לבין הדחליל. נקרא על שם המשפט שאומר הדחליל אחרי שהצ'צ'ני צועק עליו בגלל הרעל שלו. |
| 3 | "Halfway To Hong Kong""בחצי הדרך להונג קונג" | 3:43 | הסצנה הראשונה ב"מערת העטלף" החדשה, בזמן המשפט של סאל מארוני. על שם משפט שאומר דנט כשלאו נמלט להונג קונג. |
| 4 | "Decent Men In An Indecent Time""גברים הגונים בתקופה בלתי הגונה" | 2:51 | כאשר גורדון חוזר הביתה לאחר שביים את מותו, כשבאטמן מענה את מארוני, כשדנט מאיים על תומאס שיף (לפני נעימת "דחיפה קטנה"), כותרות הפתיחה. הנעימה קרויה על שם משפט שאומר דו-פרצוף לבאטמן, "היית חושב שהיינו יכולים להיות גברים הגונים בתקופה בלתי הגונה". |
| 5 | "You're Gonna Love Me""אתה הולך לאהוב אותי" | 4:51 | במהלך השיחה של דנט עם ראש העיר במשרדו כשמתחזה לבאטמן נתלה מחוץ לחלון, גם כאשר הג'וקר נמצא במסיבה שעורך ויין לדנט, כשבאטמן מופיע ורייצ'ל מושלכת מחוץ לבניין. סופה של הנעימה מתנגנת כאשר ויין מנשק את רייצ'ל בדירתו. הנעימה לקוחה מתוך הסצנה באירוע גיוס הכספים שבה הג'וקר מגיב לתקיפתה של רייצ'ל באומרו "יש בך רוח קרב, אני אוהב את זה", ובאטמן מופיע משום מקום ועונה לו "אז אתה הולך לאהוב אותי". |
| 6 | "Chance""מזל" | 3:34 | לאחר הניסיון להרוג את ראש העיר בלוויה הפומבית למפכ"ל לואב. גם כשדנט טוען כי הוא הבאטמן, וכשהוא נותן לרייצ'ל את המטבע. שם הנעימה קרוי על שם המשפט שאומר דו-פרצוף לבאטמן, "והמוסר היחיד בעולם אכזר הוא מזל". |
| 7 | "You Complete Me""אתה משלים אותי" | 9:57 | במהלך החקירה של באטמן את הג'וקר, כאשר הג'וקר הורג את הצ'צ'ני, כאשר גורדון מתכנן לארוב אחר הג'וקר, כשהג'וקר מאיים על חייו של מר ריס וכאשר הבאט-פוד פורץ מתוך הבאטמוביל. הנעימה קרויה על שם משפט שאומר הג'וקר לבאטמן במהלך חקירתו. |
| 8 | "The Ferries""המעבורות" | 5:02 | הסצנה בין דנט לג'וקר בבית החולים, סיום סצנת האיום על חייו של ריס, סצנת הבר בין דו-פרצוף לווירץ, כאשר הג'וקר מאיים על המעבורות וכאשר דו-פרצוף מתחקר את רמירז. |
| 9 | "We Are Tonight's Entertainment""אנחנו הבידור של הערב" | 5:38 | נקודת השיא שבסצנת המעבורות, כשבאטמן זורק את הג'וקר מהבניין, וכשהג'וקר אומר לבאטמן שהוא השחית את דנט. הנעימה קרויה על שם המשפט שאומר הג'וקר כאשר הוא מתפרץ לאירוע גיוס הכספים. |
| 10 | "A Watchful Guardian""מגן שומר" | 6:45 | החל מהקטע בו באטמן עוצר בעד דו-פרצוף ועד לתחילת כתוביות הסיום. |
| 11 | "Why So Serious""למה כל-כך רציני?" | 5:30 | רמיקס של הרכב המוזיקה האלקטרונית דה קריסטל מת'וד לנעימתו של הג'וקר. |
| 12 | "Poor Choice Of Words""בחירה גרועה של מילים" | 6:15 | רמיקס של ה-DJ ומלחין מוזיקת הדאנס האלקטרוני פול ואן דייק. הנעימה קרויה על שם התגובה של הג'וקר לבקשתו של באטמן להניח את רייצ'ל. |
| 13 | "Gunpowder And Gasoline""אבק שרפה ובנזין" | 4:34 | רמיקס של מעצב מוזיקת האמביינט מל ווסון. הנעימה קרויה על שם הסצנה שבה הג'וקר מתעמת מול הצ'צ'ני ומצית את כספם של המאפיה ושל לאו, באומרו "אני נהנה מדינמיט ומאבק שרפה ומבנזין!". |
| 14 | "Rory's First Kiss""הנשיקה הראשונה של רורי" | 6:04 | רמיקס של המלחין ריילנד אליסון. הנעימה קרויה על השם ההתחלתי שניתן בתהליך ההפקה לסרט "האביר האפל". |

שיווק
-----

במאי 2007 החל להתפרסם שיווק ויראלי רחב היקף שכותרתו הייתה "?Why so serious". באתר האינטרנט הוצג מסע פרסום פיקטיבי לבחירתו של הארווי דנט לראשות משרד התובע המחוזי, תחת הסיסמה "אני מאמין בהארווי דנט". אתר נוסף הציג גרסה מושחתת של הססמה, באומרה "אני גם מאמין בהארווי דנט", שאפשרה שליחת מכתבי מעריצים לכדי פרסומה של תמונה רשמית ראשונה של הג'וקר.

במהלך כנס קומיק-קון 2007, נפתח האתר WhySoSerious.com, ומעריצים נשלחו למספר משימות כדי לפרסם את הקדימון הראשון של הסרט, בנוסף לתמונה נוספת של הג'וקר. ב-31 באוקטובר 2007 פוזרו מספר מסרים סמויים באתר ששלחו את המעריצים למספר ערים ברחבי ארצות הברית עם מצלמות כדי לתעד את מציאותיהם. הרמזים שולבו יחדיו ופיענחו תמונה נוספת של הג'וקר וקובץ קול. פיצוח הרמזים הוביל לאתר נוסף בשם "Rory's Death Kiss" (שם הצילומים של הסרט), ובו יכלו המעריצים לפרסם את תמונתם כשהם מחופשים לדמותו של הג'וקר.

ב-14 בדצמבר 2007 הוקרנה סצנת הפתיחה של הסרט - שוד בנק של הג'וקר - יחד עם הסרט "אני אגדה". בהמשך, הופץ הסרטון כמבוא לסרט. לאחר מותו של הית' לדג'ר, התמקד מסע הפרסום בג'וקר, ואתר WhySoSerious.com פרסם סרט שחור על תמונתו כאות לאבל.

ב-15 במאי 2008 נפתח מתקן שעשועים על האביר האפל, המדמה את העיר גות'אם סיטי ויוצר את התחושה כאילו הג'וקר אורב למבקרים בו.

בין ה-4 ביולי ל-6 ביולי 2008 נמשך מרוץ פורמולה 1 בגראנד פרי הבריטי, כאשר פורסם בו סמלו של הבאטמן.

ב-9 בדצמבר 2008 יצאו מארזי DVD ו-Blu-ray לסרט, ביניהם מהדורת דיסק יחיד, מהדורה רגילה ו-Blu-ray של שני דיסקים, מהדורת הסרט עם מסיכת העטלף וכן מהדורת הסרט עם פסל הבאט-פוד. מכירות המארזים ביום הראשון הגיעו בארצות הברית לשיא מכירות של 3 מיליון עותקים, מתוכם 600,000 מארזי Blu-ray, בעוד שבבריטניה הגיעו ל-513,000 יחידות, מתוכם 107 Blu-ray. נכון ל-17 בדצמבר 2008, מכירות המארזים שברו כל שיאי הכנסות כאשר מכירות מארזי ה-Blu-ray נאמדו בכ-1.7 מיליון יחידות, ומכירות המהדורות הרגילות נאמדו בכ-10 מיליון יחידות.

אולפני האחים וורנר הוציאו את הסרט מחדש לאקרנים ול-IMAX ב-23 בינואר 2009, וזאת כדי להגביר את סיכוייו לזכות בטקס האוסקר, שנערך בפברואר.

תקציב והכנסות
-------------

הסרט נעשה בתקציב של 185 מיליון דולר, כ-30 מיליון דולר יותר מקודמו. הכנסות הסרט ביום הראשון להקרנתו נאמדו בכ-67.85 מיליון דולר, ובכך עבר את הכנסות היום הראשון של הסרט "ספיידרמן 3", שהרוויח 59.8 מיליון. רק בהקרנת חצות הסרט הכניס כ-18.5 מיליון דולר, ובכך עבר את הקרנת הבכורה של "מלחמת הכוכבים - פרק 3: נקמת הסית'", שסכום הכנסותיו נאמדו ב-16.9 מיליון דולר. בסוף השבוע הראשון להקרנתו הגיעו סכומי הכנסות הסרט לסכום שיא של 158.41 מיליון דולר, כ-7 מיליון דולר יותר מסכום הכנסותיו של "ספיידרמן 3". בהקרנות הסרט ב-IMAX, הכנסותיו נאמדו ב-6.2 מיליון דולר נוספים.

בסוף שבוע הראשון הכניס הסרט 158.4 מיליון דולר וכך שבר את השיא בהוליווד לפתיחה הגדולה ביותר. הסרט שודר ב-4,366 אולמות קולנוע והוקרן מסביב לשעון.

הסרט ממוקם במקום הראשון ברשימת שוברי הקופות הרווחיים ביותר של שנת 2008 עם הכנסות של 533.4 מיליון דולר בארצות הברית וקנדה ו-1,001.9 מיליון דולרים ברחבי העולם, בכך עקף שוברי קופות נוספים כ"הארי פוטר ואבן החכמים", "שודדי הקאריביים: סוף העולם", "שר הטבעות: שני הצריחים" ו"הארי פוטר ומסדר עוף החול". מבין סרטי הקומיקס, הסרט עבר את סרטי ספיידרמן והגיע למקום החמישי ברשימת סרטי הקומיקס הרווחיים ביותר של כל הזמנים, אחרי "הנוקמים", "איירון מן 3", "הנוקמים: עידן אולטרון" ו"עלייתו של האביר האפל", והוא הראשון מזה שנים לשבור את שיאי ההכנסות של "מלחמת הכוכבים - פרק 4: תקווה חדשה".

ביקורות
-------

במסד הנתונים IMDb הסרט קיבל את הציון 9.0, מקום 4 ברשימת 250 הסרטים הגדולים של האתר. באתר הביקורות *Rotten Tomatoes*, הסרט קיבל ביקורות נלהבות עקב הנאמנות הרבה לקומיקס כמו גם ליצירתה של סאגת פשע רחבת היקף, עם ציון 8.5 מתוך 10 בהתבסס על 288 ביקורות (270 מתוכן "טריות" ורק 18 מתוכן "רקובות"), באומרו כי "בהיותו קודר, מורכב ובלתי נשכח, 'האביר האפל' מצליח לא רק כסרט קומיקס מבדר אלא גם כסאגת פשע מרגשת ביותר". אתר הביקורות *Metacritic* העניק לסרט ממוצע משוקלל של 82 מתוך 100 בהתבסס על 39 ביקורות. חברת מחקרי השווקים CinemaScore ציינה כי קהל הצופים דירג את הסרט ברמה הגבוהה ביותר. הסרט נמצא ברשימות עשרת הסרטים הגדולים של מרבית מבקרי הקולנוע בעיתונים ידועים כהניו יורק טיימס, ניו יורק דיילי ניוז, רולינג סטון, ניו יורק פוסט, אנטרטיינמנט ויקלי, שיקגו סאן-טיימס, הוליווד ריפורטר, הבוסטון גלוב ושיקגו טריביון.

פרסים ומועמדויות
----------------

בנוסף להכללתו ברשימת 500 הסרטים הגדולים של כל הזמנים, הסרט היה מועמד לשמונה פרסי אוסקר בקטגוריות שחקן המשנה (הית' לדג'ר), עיצוב אמנותי, צילום, עריכה, איפור, עריכת סאונד, עיבוד סאונד ואפקטים מיוחדים. מלבד זכייתו של לדג'ר בפרס, הסרט זכה באוסקר גם על עריכת הסאונד. נוסף על כך, הסרט היה מועמד לפרס סאטורן ב-11 קטגוריות, בהם זכה בקטגוריות הסרט הטוב ביותר, שחקן משנה (הית' לדג'ר), כתיבה, מוזיקה ואפקטים מיוחדים.

נוסף על כך, הסרט קטף שבעה מתוך 12 פרסים בטקס פרסי "Scream" שנערך ב-18 באוקטובר 2008 בקטגוריות הסרט, הבמאי, הסצנה הטובה ביותר (התהפכות המשאית), הגיבור (כריסטיאן בייל), שחקן המשנה (גארי אולדמן), הנבל הטוב ביותר ושחקן הז'אנר הטוב ביותר (שניהם להית' לדג'ר). כמו כן, צמד המלחינים ג'יימס ניוטון הווארד והנס צימר זכו בפרס גראמי בקטגוריית הפסקול הטוב ביותר. צוות הפעלולנים של הסרט זכה בפרס גילדת שחקני המסך.

על תפקידו, הית' לדג'ר המנוח זכה בפרס איגוד מבקרי הקולנוע של לוס אנג'לס ושל וושינגטון הבירה, בפרס איגוד הסרטים האוסטרלי, ובפרסי גלובוס הזהב, הבאפטא, האוסקר, הסאטורן ופרס גילדת שחקני המסך לשחקן המשנה הטוב ביותר.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **האביר האפל** |
| ויקישיתוף תמונות ומדיה בוויקישיתוף: **האביר האפל** |

* 

* אתר האינטרנט הרשמי של האביר האפל
* האביר האפל, ברשת החברתית פייסבוק

* "האביר האפל", במסד הנתונים הקולנועיים IMDb (באנגלית)

* "האביר האפל", באתר נטפליקס

* "האביר האפל", באתר AllMovie (באנגלית)

* "האביר האפל", באתר Rotten Tomatoes (באנגלית)

* "האביר האפל", באתר Box Office Mojo (באנגלית)

* "האביר האפל", באתר Metacritic (באנגלית)

* "האביר האפל", באתר אידיבי

* "האביר האפל", תסריט הסרט באתר Scripts.com (באנגלית)

* "האביר האפל", במסד הנתונים הקולנועיים KinoPoisk (ברוסית)

	+ תסריט הסרט במלואו(הקישור אינו פעיל)
* מספר כתבות וטריילר על האביר האפל, עכבר העיר
* ניב שטנדל, יושב לבד בחושך: על האביר האפל, באתר nrg‏, 25 ביולי 2008
* אורי קליין, עכבר העיר אונליין, אימה אוכלת את הנשמה, באתר הארץ, 28 ביולי 2008
* בנג'מין קרשטיין, **באטמן ומלחמתו בטרור**, תכלת 34, חורף התשס"ט /2009
* יעל שוב, איך לקח כריסטופר נולן מותג מדשדש והרכיב ממנו מיתוס קולנועי מורכב(הקישור אינו פעיל), באתר Time Out תל אביב, 19 ביולי 2012

הערות שוליים
------------

1. ↑  Did the Batman Movie Kill Heath Ledger?, July 2nd 2008
2. ↑  Did the Joker Kill Heath Ledger?, Matt Thomas, March 1st 2008
3. ↑  The 500 Greatest Movies of all time, Empire Online
4. ↑  על פי החוק הלאומי לשימור סרטים, ספריית הקונגרס מוסיפה מדי שנה 25 סרטים למרשם הקולנוע הלאומי. נכון לדצמבר 2020 זו כוללת 800 סרטי קולנוע
5. ↑  Fast Chat: Christian Bale, Lewis Beale, July 15th 2007
6. ↑  In Stetson or wig, he's hard to pin down, Sarah Lyall, November 4th 2007
7. ↑  World Exclusive: The Joker Speaks, Olly Richards, November 28th 2007
8. ↑  Heath Ledger Says His Joker Has 'Zero Empathy', Josh Horowitz, November 10th 2007
9. ↑  'Dark Knight' Stars, Director Want Film To 'Celebrate' Heath Ledger's Work, Larry Carroll, March 18th 2008
10. ↑  Dark Knight Exclusive: Aaron Eckhart Q&A, Ricky Purdin, April 3rd 2008
11. ↑  In 'Dark Knight,' The Often-Incompetent Jim Gordon Actually Knows What He's Doing, Larry Carroll, July 10th 2008
12. 1 2  Batman’s Burden: A Director Confronts Darkness and Death, David M. Halbfinger, March 9th 2008
13. ↑  ABSOLUTE BATMAN: THE LONG HALLOWEEN, Jeph Loeb
14. 1 2  'Dark Knight' Opening Scenes Reveal 'Radical' New Joker, Josh Horowitz, December 3rd 2007
15. ↑  Indy, Batman, Narnia all return in 2008, David James, January 20th 2008
16. ↑  Wholly high-tech, Batman. It's the Batpod!, Susan Carpenter, June 18th 2007
17. ↑  Aaron Eckhart: Not just another pretty face in 'The Dark Knight', Geoff Boucher, May 4th 2008
18. ↑  Academy disqualifies The Dark Knight score, November 12th 2008
19. ↑  Academy reverses descision on Dark Knight score, December 9th 2008
20. ↑  The Dark Knight by Hans Zimmer and James Newton Howard, Christopher Coleman
21. ↑  The Dark Knight Soundtrack
22. ↑  The Dark Knight Soundtrack Review, Mike Brennan, July 23rd 2008
23. ↑  The Dark Knight Soundtrack Review, July 12th 2008
24. ↑  Jokes join Joker at Comic-Con, Marc Gracer and Anne Thompson, July 29th 2007
25. ↑  The Dark Knight Viral Campaign, November 30th 2007
26. ↑  Great America getting new 'Dark Knight' coaster next year, Lee Filas, September 27th 2007
27. ↑  'Dark Knight' DVD selling at brisk pace, Dawn C. Chmielewski, December 11th 2008
28. ↑  'The Dark Knight' breaks Blu-ray records, Simon Reynolds, December 9th 2008
29. ↑  The Dark Knight Blu-ray Shatters All Records, December 17th 2008
30. ↑  Dark Knight plans re-release for Oscar push, Carl DiOrio, September 11th 2008
31. ↑  WB to re-release The Dark Knight Jan. 23, December 4th 2008
32. ↑  'Dark Knight' sets box office record with $66.4M, July 20th 2008
33. ↑  `Dark Knight' breaks box office records, July 21st 2008
34. ↑  The Dark Knight breaks the $1 Billion mark, February 21st 2009
35. ↑  Comic Book Adaptation Movies
36. ↑  Domestic Grosses
37. ↑  The Dark Knight (2008) Rotten Tomatoes
38. ↑  The Dark Knight, Metacritic
39. ↑  'Dark Knight' Nabs Biggest Debut Ever, Joshua Rich, July 20th 2008
40. ↑  Box Office Mojo Reader Grades
41. ↑  Richard Roeper Names His Top 25 of 2008, Brad Brevet, December 12th 2008
42. 1 2  Two more wins for The Dark Knight, February 8th 2009
43. ↑  L. A critics wired for 'Wall-E', Justin Chang, December 9th 2008
44. ↑  Slumdog tops Washington DC, Sasha Stone, December 7th 2008
45. ↑  סוכנויות הידיעות, מחווה להית' לדג'ר באוסטרליה, באתר nrg‏, 8 בדצמבר 2008
46. ↑  The 66th Annual Golden Globe Awards (2009), The Hollywood Foreign Press Association

| כריסטופר נולאן |
| --- |
| סרטי קולנוע | מעקבים (1998) • ממנטו (2000) • אינסומניה (2002) • באטמן מתחיל (2005) • יוקרה (2006) • האביר האפל (2008) • התחלה (2010) • עלייתו של האביר האפל (2012) • בין כוכבים (2014) • דנקרק (2017) • טנט (2020) • אופנהיימר (2023) |
| שיתופי פעולה חוזרים | 

|  |  |
| --- | --- |
| משחק | כריסטיאן בייל • קיליאן מרפי • טום הארדי • מייקל קיין |
| הלחנת פסקולים | הנס צימר |
| צילום | הויטה ואן הויטמה (אנ') |

 |

| באטמן |
| --- |
| דמויות | 

|  |  |
| --- | --- |
| חברים | אאוטסיידרס • באטגירל • באטוומן • באטווינג • הארווי בולוק • ג'יימס גורדון • דמיאן ויין • הברדס האדום • קסנדרה קיין • הציידת • רנה מונטויה • טרי מקגינס • נייטווינג • ספוילר • עזראל • אלפרד פניוורת' • קאטוומן • רובין • רובין האדום • השאלה |
| אויבים | אדם-עטלף • איש החידות • אנרכיה • ביין • דדשוט • דו-פרצוף • הארלי קווין • האש • הג'וקר • הדחליל • הכובען המטורף • המסיכה השחורה • הפינגווין • הפיתום • מיסטר פריז • סולומון גרנדי • הוגו סטריינג' • פויזן אייבי • פיירפליי • פני חימר • קילר קרוק • ראס-אל-גול • הבאטמן שצוחק |

 |
| סיפורים | האביר האפל חוזר (פברואר 1986) • שנה ראשונה (פברואר 1987) • בנו של השד (נובמבר 1987) • הבדיחה ההורגת (1988) • מוות במשפחה (דצמבר 1988) • נפילתו של אביר (אפריל 1993) • ליל כל הקדושים הארוך (דצמבר 1996) • שטח הפקר (מרץ 1999) • מלחמה בפשע (דצמבר 1999) • האש (אוקטובר 2002) • האיש הצוחק (פברואר 2005) • פשעי מלחמה (אוגוסט 2005) • להתמודד עם הפרצוף (מאי 2006) • הקרב על הברדס (מרץ 2009) • שובו של ברוס ויין (מאי 2010) • מות המשפחה (אוקטובר 2012) • מלחמת רובין (דצמבר 2015) • לילות אפלים: מתכת (יוני 2017) |
| מיקומים וטכנולוגיות | גות'אם סיטי • באטמוביל • באטפליין • באטראנג • אות העטלף |
| כותבים/מאיירים | בוב קיין • ביל פינגר • פרנק מילר • ג'ים סטארלין • מאט וגנר • ג'ד ויניק • אד ברובייקר • פול דיני • ג'רי קונווי • צ'אק דיקסון • גרדנר פוקס • אלן גרנט • גרנט מוריסון • אלן מור • ג'ף לוב • סקוט סניידר • ברוס טים • קלי ג'ונס • ג'ים לי |
| משחקי וידאו | The Caped Crusader • באטמן: ארקהם (ארקהם אסיילום • ארקהם סיטי • ארקהם אוריג'ינס • ארקהם אוריג'ינס בלאקגייט • ארקהם נייט) • לגו באטמן (לגו באטמן • לגו באטמן גיבורי על • לגו באטמן גות'האם) • באטמן – האויב שבפנים The Adventures of Batman & Robin ‏• The Adventures of Batman and Robin Cartoon Maker ‏• The Adventures of Batman and Robin Activity Center ‏• Batman: Chaos in Gotham ‏• Batman: Gotham City Racer ‏• Batman: Vengeance ‏• Batman: Dark Tomorrow ‏• Batman: Justice Unbalanced ‏• Batman: Toxic Chill ‏• Batman: Rise of Sin Tzu |
| סרטים | 

|  |  |
| --- | --- |
| סרטי אנימציה | Batman - Strange Days • באטמן - מוות במשפחה • Batman: Return of the Caped Crusaders • באטמן: מסכת התעתועים • באטמן ומיסטר פריז: מתחת לאפס • באטמן הדור הבא: שובו של הג'וקר • באטמן: מסתורין הבאטוומן • באטמן נגד דרקולה • באטמן האמיצים והנועזים וסקובי־דו! • נינג'ה באטמן • באטמן נגד צבי הנינג'ה • באטמן נגד דו פרצוף • באטמן: אביר גותאם • סרט לגו באטמן • הסיפור של באטמן • לגו גיבורי על משפחת באטמן: הסרט • באטמן והארלי קווין • באטמן: השנה הראשונה • באטמן: האביר האפל חוזר • באטמן: ליל כל הקדושים הארוך • באטמן: מתחת לברדס האדום • באטמן: תקיפה בארקהם • באטמן: נשמת הדרקון • בנו של באטמן • באטמן נגד רובין • באטמן: דם רע • באטמן: האש • באטמן: רוצח באפלה |
| סרטי לייב אקשן | באטמן (1966) • באטמן (1989) • באטמן חוזר • באטמן לנצח • באטמן ורובין • טרילוגיית האביר האפל (באטמן מתחיל • האביר האפל • עלייתו של האביר האפל) • באטמן (2022) |

 |
| סדרות טלוויזיה | באטמן • באטמן - הסדרה המצוירת • הרפתקאות באטמן החדשות • באטמן: הדור הבא • הבאטמן • באטמן: האמיצים והנועזים |

| DC קומיקס |
| --- |
| 

| דמויות |
| --- |
| 

|  |  |
| --- | --- |
| סופרמן | ג'ימי אולסן • פרי וייט • לאנה לאנג • לויס ליין • סופרבוי (קון-אל) • סופרגירל • סטיל • בלאדספורט • ביזארו • ברייניאק • גנרל זוד • דומסדיי • המכחיד • לקס לות'ר • מונגול • מטאלו • מיסטר מיקסזפיטליק • סופרבוי פריים • סייבורג סופרמן |
| באטמן(דמויות • סיפורים) | באטגירל • באטוומן • ג'יימס גורדון • דיק גרייסון • הציידת • דמיאן ויין • אלפרד פניוורת' • קסנדרה קיין • נייטווינג • ספוילר • עזראל • קאטוומן • רובין • רובין האדום • אדם-עטלף • איש החידות • אנרכיה • ביין • דדשוט • דו-פרצוף • הארלי קווין • האש • הברדס האדום • הג'וקר • הדחליל • הכובען המטורף • המסיכה השחורה • הפינגווין • הפיתום • מיסטר פריז • סולומון גרנדי • הוגו סטריינג' • פויזן אייבי • פיירפליי • פני חימר • קילר קרוק • ראס-אל-גול |
| וונדר וומן | אנטיופה • היפוליטה • הרקולס • וונדר גירל • סטיב טרבור • דונה טרוי • אטה קנדי • ארס • מקסוול לורד • סירסי • צ'יטה |
| גרין לנטרן(הספקטרום הרגשי) | אבין סור • איון • אריסיה • סיימון באז • האל ג'ורדן • ג'ייד • גאי גרדנר • חיל הפקחים הירוקים • חיל הפקחים הכחולים • ג'ון סטוארט • אלן סקוט • קרול פריס • קילווג • קייל ריינר • שומרי היקום • אטרוסיטוס • הקטור האמונד • היד השחורה • חיל הפקחים האדומים • לארפליז • נקרון • סינסטרו • פאראלקס • קרונה • שבט אינדיגו |
| פלאש | בארט אלן • בארי אלן • ג'יי גאריק • וולי וסט • מקס מרקורי • ג'סי צ'יימברס • ג'וני קוויק • אברה קדברה • אשף האוויר • אינרציה • גורילה גרוד • גל חום • דוקטור אלכימיה • החלילן • זום • טופ • טריקסטר • מאסטר המראות • פרופסור זום • קפטן בומרנג • קפטן קור |
| אקוומן | אטלנה • אקווגירל • אקוולאד • מירה • אדון האוקיינוס • אוכל נבלות • אורקה • מנטה שחורה • סירנה • קינג שארק |
| החץ הירוק | מיה דירדן • קונור הוק • הקנרית השחורה • רוי הרפר • קונסטנטין דרייקון • הרוזן ורטיגו • מרלין • אדי פיירס • שאדו |
| קפטן מארוול | מרי מארוול • קפטן מארוול הבן • אדם השחור • סובק |
| האלים החדשים | אוריון • ביג ברדה • מיסטר מיראקל • גלוריוס גודפרי • גראני גודנס • דארקסייד • דווילאנס • דסאד • מטרון • סטפנוולף • פראדמונים (עולם רביעי • ניו ג'נסיס • המקור • קופסת אם • משוואת אנטי-חיים • אפוקוליפס) |
| שונות | אטום • איש השעה • אייקון • אנמי אייס • בוסטר גולד • בושידו • ביסט בוי • ברק שחור • ג'ונה הקס • ג'ון קונסטנטין • דוקטור מידנייט • דוקטור פיית • הוקגירל • הוקמן • החיפושית הכחולה • החרק האורב • היצור מן הביצה • הנץ והיונה • הספקטר • הצייד ממאדים • השאלה • וייב • ויילדקאט • זטאנה • חלום • מכשפת • מיסטר טריפיק • סאנדמן • סטארפייר • סייבורג • פיירסטורם • קטאנה • ראבאג'ר • רייבן • ריק פלאג • שרף • אל דיאבלו • אמנדה וולר • דת'סטרוק • ונדל סאבאג' • לובו • פיסמייקר • פלסטיק • קילר פרוסט |

 |

 |  |
| 

| קבוצות-על |
| --- |
| אאוטסיידרס • הטיטאנים הצעירים • חברת הצדק של אמריקה • חיות • יחידת המתאבדים • לגיון גיבורי-העל • ליגת הצדק (דמויות) • ליגת הצדק האפל • סיירת האבדון • ציפורי הטרף • שאדופאקט • Watchmen (יקום חלופי) |

 |
| 

| אירועים ביקום DC |
| --- |
| 

|  |  |
| --- | --- |
| שנות ה-30 | קומיקס בלשים (מרץ 1937) • אקשן קומיקס מס' 1 (אפריל 1938) |
| שנות ה-70 | ציפורי שלג לא עפות (ספטמבר-אוקטובר 1971) |
| שנות ה-80 | המשבר בעולמות האינסופיים (אפריל 1985) • האביר האפל חוזר (פברואר 1986) • סופרמן: מה קרה לאיש המחר? (ספטמבר 1986) • באטמן: שנה ראשונה (פברואר 1987) • החץ הירוק: ציידי הקשת הארוכה (אוגוסט 1987) • בנו של השד (נובמבר 1987) • הבדיחה ההורגת (מרץ 1988) • מוות במשפחה (דצמבר 1988) • שחר הברקת (דצמבר 1989) |
| שנות ה-90 | מותו של סופרמן (אפריל 1993) • נפילתו של אביר (אפריל 1993) • דמדומי הברקת (ינואר 1994) • שעת אפס: משבר בזמן (ספטמבר 1994) • די.סי. נגד מארוול (אפריל 1996) • קץ הממלכה (מאי 1996) • הלילה האחרון (נובמבר 1996) • ליל כל הקדושים הארוך (דצמבר 1996) • שטח הפקר (מרץ 1999) |
| שנות ה-2000 | החץ הירוק: אשפת חיצים (אפריל 2001) • האש (אוקטובר 2002) • הבן האדום (יוני 2003) • זכות מלידה (ספטמבר 2003) • ליגת הצדק/האוונג'רס (ספטמבר 2003) • משבר זהות (יוני 2004) • גרין לנטרן: לידה מחדש (דצמבר 2004) • האיש הצוחק (פברואר 2005) • פשעי מלחמה (אוגוסט 2005) • המשבר האינסופי (דצמבר 2005) • להתמודד עם הפרצוף (מאי 2006) • מלחמת חיל סינסטרו (אוגוסט 2007) • החץ הירוק: שנה ראשונה (ספטמבר 2007) • המשבר האחרון (יולי 2008) • סאגת ניו קריפטון (דצמבר 2008) • הקרב על הברדס (מרץ 2009) • מה קרה לצלבן בגלימה? (אפריל 2009) • פלאש: לידה מחדש (אפריל 2009) • הלילה האפל ביותר (יוני 2009) |
| 2010 ואילך | היום הבהיר ביותר (מאי 2010) • שובו של ברוס ויין (מאי 2010) • מלחמת הפקחים הירוקים (מרץ 2011) • פלאשפוינט (מאי 2011) • מות המשפחה (אוקטובר 2012) • התכנסות (אפריל 2015) • מלחמת רובין (דצמבר 2015) • לילות אפלים: מתכת (יוני 2017) • שעון יום הדין (נובמבר 2017) |

 |

 |
| 

| ורטיגו |
| --- |
| הלבלייזר • WE3 ‏• Y: האיש האחרון • וי פור ונדטה • טרנסמטרופוליטן • סנדמן (הנצחיים • חלום • לוציפר • הקורינתי) • פייבלס • פריצ'ר |

 |
| 

| עיבודים למדיות נוספות |
| --- |
| 

|  |  |
| --- | --- |
| סרטי לייב אקשן | באטמן (1966) • סופרמן • סופרמן 2 • סופרמן 2 (הגרסה של ריצ'רד דונר) • סופרמן 3 • סופרמן 4: השאיפה לשלום • סופרגירל • סופרמן חוזר • באטמן (1989) • באטמן חוזר • באטמן לנצח • באטמן ורובין • אישה חתול • באטמן מתחיל • האביר האפל • עלייתו של האביר האפל • ג'ונה הקס • המפסידנים • גרין לנטרן • השומרים • ונדטה • קונסטנטין • ג'וקר • באטמן (2022) |
| היקום הקולנועי של DC | איש הפלדה • באטמן נגד סופרמן: שחר הצדק • וונדר וומן • וונדר וומן 1984 • ליגת הצדק • ליגת הצדק (גרסת סניידר) • יחידת המתאבדים (2016) • יחידת המתאבדים (2021) • ציפורי הטרף: והארלי קווין המהממת • שהאזאם • שהאזאם! 2: זעם האלים • אקוומן • אקוומן 2: הממלכה האבודה • בלאק אדם • הפלאש • בלו ביטל |
| סדרות טלוויזיה | סודותיה של איזיס • אשת חיל • באטמן • היצור מן הביצה • הברק • לויס וקלארק: הרפתקאותיו החדשות של סופרמן • מורשת העטלף • איי זומבי • גות'האם • קונסטנטין • החץ • הפלאש • סופרגירל • אגדות המחר • ברק שחור • באטוומן • סופרמן ולויס • טיטאנים • סיירת האבדון • היצור מן הביצה • פניוורת' • Y: האיש האחרון • סנדמן • פיסמייקר |
| סדרות אנימציה | סופרמן: סדרת האנימציה • באטמן - הסדרה המצוירת • באטמן: הדור הבא • הבאטמן • גרין לנטרן: סדרת האנימציה • הטיטאנים • כוח הטיטאנים! • ליגת הצדק: סדרת האנימציה • ליגת הצדק ללא גבולות • ליגת הצדק - הדור הבא • הארלי קווין • ליגת הצדק בפעולה • ויקסן • לוחמי החופש: הריי |
| סרטי אנימציה | מותו של סופרמן • סופרמן: הבן האדום • באטמן: האביר האפל חוזר • באטמן: הבדיחה ההורגת • באטמן: ליל כל הקדושים הארוך - חלק 1 • באטמן: ליל כל הקדושים הארוך - חלק 2 • באטמן: מתחת לברדס האדום • באטמן נגד רובין • באטמן: דם רע • באטמן: האש • באטמן נגד דרקולה • באטמן נגד צבי הנינג'ה • הסיפור של באטמן • באטמן: מסכת התעתועים • באטמן ומיסטר פריז: מתחת לאפס • באטמן הדור הבא: שובו של הג'וקר • סרט לגו באטמן • וונדר וומן • וונדר וומן: השושלת ממשיכה • הטיטאנים: צרות בטוקיו • כוח הטיטאנים! חיים בסרט • כוח הטיטאנים נגד הטיטאנים הצעירים • ליגת הצדק: מלחמה • ליגת DC סופר-פטס • אי צדק |

 |

 |
| 

| כותבים ומאיירים |
| --- |
| אד בניס • אד ברובייקר • ג'ף ג'ונס • אית'ן ואן סקייבר • מארק וייד • ג'ף לואב • ג'ף למיר • אלן מור • גרנט מוריסון • פרנק מילר • טוד מקפרלן • פביאן ניצ'זה • ג'רי סיגל • גייל סימון • גרדנר פוקס • ביל פינגר • בוב קיין • ג'ו שוסטר |

 |

| פרס בחירת הקהל לסרט השנה |
| --- |
| 

|  |
| --- |
| טיטניק (1999) ‏•‏‏ החוש השישי (2000) ‏•‏‏ גרין מייל (2001) ‏•‏‏ שרק (2002) ‏•‏‏ שר הטבעות: אחוות הטבעת/ספיידרמן (2003) ‏•‏‏ שודדי הקאריביים: קללת הפנינה השחורה (2004) ‏•‏‏ פרנהייט 9/11 (2005) ‏•‏‏ מלחמת הכוכבים - פרק 3: נקמת הסית' (2006) ‏•‏‏ שודדי הקאריביים: תיבה של איש מת (2007) ‏•‏‏ שודדי הקאריביים: סוף העולם (2008) ‏•‏‏ האביר האפל (2009) ‏•‏‏ דמדומים (2010) ‏•‏‏ דמדומים 3: ליקוי חמה (2011) ‏•‏‏ הארי פוטר ואוצרות המוות - חלק 2 (2012) ‏•‏‏ משחקי הרעב (2013) ‏•‏‏ איירון מן 3 (2014) ‏•‏‏ מליפיסנט (2015) ‏•‏‏ מהיר ועצבני 7 (2016) ‏•‏‏ מוצאים את דורי (2017) ‏•‏‏ הנוקמים: מלחמת האינסוף (2018) ‏•‏‏ הנוקמים: סוף המשחק (2019) ‏•‏‏ בחורים רעים לתמיד (2020) ‏•‏‏ האלמנה השחורה (2021) ‏•‏‏ דוקטור סטריינג' בממדי הטירוף (2022) |

 |

| פרס גילדת שחקני המסך לאנסמבל הפעלולנים הטוב ביותר בסרט קולנוע |
| --- |
| 

|  |
| --- |
| זהות אבודה (2007) • האביר האפל (2008) • סטארטרק (2009) • התחלה (2010) • הארי פוטר ואוצרות המוות - חלק 2 (2011) • סקייפול (2012) • השורד האחרון (2013) • לא נשבר (2014) • מקס הזועם: כביש הזעם (2015) • הסרבן (2016) • וונדר וומן (2017) • הפנתר השחור (2018) • הנוקמים: סוף המשחק (2019) • וונדר וומן 1984 (2020) • לא זמן למות (2021) • אהבה בשחקים: מאווריק (2022) |

 |

| פרס איגוד מבקרי הקולנוע האמריקאי לסרט האקשן הטוב ביותר |
| --- |
| 

|  |
| --- |
| האביר האפל (2008) ‏•‏‏ אווטאר (2009) ‏•‏‏ התחלה (2010) ‏•‏‏ דרייב (2011) ‏•‏‏ סקייפול (2012) ‏•‏‏ השורד האחרון (2013) ‏•‏‏ שומרי הגלקסיה (2014) ‏•‏‏ מקס הזועם: כביש הזעם (2015) ‏•‏‏ הסרבן (2016) ‏•‏‏ וונדר וומן (2017) ‏•‏‏ משימה בלתי אפשרית: התרסקות (2018) ‏•‏‏ הנוקמים: סוף המשחק (2019) ‏•‏‏ הזהב של נורמן (2020) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007362509405171
* BNE: XX5093851
* BnF: cb166270422 (data)
* GND: 7628419-0
* LCCN: no2008149382
* SUDOC: 172255775
* VIAF: 214780478
* WorldCat (עם VIAF): 214780478

 |